# 184/2011 Z.z.

# ZÁKON

z 1. júna 2011,

##### ktorým sa mení a dopĺňa zákon č. [657/2004 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/657/2004%20Z.z.) o tepelnej energetike v znení neskorších predpisov

Národná rada Slovenskej republiky sa uzniesla na tomto zákone:

Čl.I

Zákon č. [657/2004 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/657/2004%20Z.z.) o tepelnej energetike v znení zákona č. [99/2007 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/99/2007%20Z.z.), zákona č. [309/2009 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.) a zákona č. [136/2010 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/136/2010%20Z.z.) sa mení a dopĺňa takto:

1. V § 1 ods. 1 písm. a) a v ods. 2 sa vypúšťa odkaz na poznámku pod čiarou 1.

2. V § 1 ods. 2 sa vypúšťajú slová "pre odberateľa alebo konečného spotrebiteľa".

3. § 1 sa dopĺňa odsekom 3, ktorý znie:

"(3) Predmetom podnikania podľa tohto zákona nie je

a) výroba tepla, výroba tepla a rozvod tepla alebo rozvod tepla pre vlastné využitie,

b) výroba tepla, výroba tepla a rozvod tepla alebo rozvod tepla vykonávané právnickými osobami, ktoré vznikli podľa osobitného predpisu. 1)".

Poznámka pod čiarou k odkazu 1 znie:

"1) [§ 3](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/523/2004%20Z.z.%25233) zákona č. [523/2004 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/523/2004%20Z.z.) o rozpočtových pravidlách verejnej správy a o zmene a doplnení niektorých zákonov v znení neskorších predpisov a [§ 2](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/213/1997%20Z.z.%25232) zákona č. [213/1997 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/213/1997%20Z.z.) o neziskových organizáciách poskytujúcich všeobecne prospešné služby v znení neskorších predpisov.".

4. V § 2 sa vypúšťa písmeno r).

Doterajšie písmeno s) sa označuje ako písmeno r).

5. V § 3 ods. 5 sa číslo "15" nahrádza číslom "30".

6. V § 5 odsek 7 znie:

"(7) Fyzická osoba podnikateľ a právnická osoba doloží k žiadosti podľa odseku 2 okrem dokladov uvedených v odsekoch 4 a 6 aj

a) záväzné stanovisko obce o súlade požadovaného rozsahu a miesta, predmetu podnikania s koncepciou rozvoja obce v oblasti tepelnej energetiky, ak je koncepcia rozvoja obce súčasťou záväznej časti územnoplánovacej dokumentácie obce podľa § 31,

b) u existujúcich tepelných zariadení doklad o vlastníckom vzťahu alebo inom obdobnom právnom vzťahu k sústave tepelných zariadení, na ktorých chce podnikať,

c) u pripravovaných tepelných zariadení osvedčenie o súlade pripravovanej výstavby sústavy tepelných zariadení alebo jej časti podľa § 12 ods. 1 alebo záväzné stanovisko obce na výstavbu sústavy tepelných zariadení alebo jej časti podľa § 12 ods. 5.".

7. V § 7 ods. 3 sa číslo "30" nahrádza číslom "90".

8. V § 8 ods. 1 sa číslo "15" nahrádza číslom "30".

9. V § 9 ods. 1 písm. b) sa číslo "30" nahrádza číslom "90".

10. V § 9 sa odsek 2 dopĺňa písmenami f) až h), ktoré znejú:

"f) porušil povinnosť ustanovenú v § 3 ods. 5,

g) nemá vlastnícky vzťah alebo iný právny vzťah k sústave tepelných zariadení, na ktorých podniká,

h) porušil povinnosť ustanovenú v § 15 ods. 1 písm. c).".

11. V § 11 ods. 1 sa slová "Fyzická osoba alebo právnická osoba, ktorá nie je podnikateľom a ktorá vyrába teplo alebo vykonáva rozvod tepla" nahrádzajú slovami "Právnická osoba, ktorá vyrába teplo alebo vykonáva rozvod tepla podľa § 1 ods. 3 písm. b)".

12. V § 11 sa vypúšťa odsek 2.

Doterajšie odseky 3 a 4 sa označujú ako odseky 2 a 3.

13. V § 11 ods. 3 sa vypúšťajú slová "Fyzická osoba alebo".

14. V § 12 ods. 1 sa čiarka nahrádza bodkou a vypúšťajú sa slová "ktorá je podnikateľom. 1)".

15. V § 12 ods. 2 písm. c) sa slová "tepla a elektriny," nahrádzajú slovami "elektriny a tepla, 12c)".

Poznámka pod čiarou k odkazu 12c znie:

"12c) [§ 2 ods. 2 písm. b)](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.%25232.2.b) zákona č. [309/2009 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.) o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov.".

16. V § 12 sa odsek 2 dopĺňa písmenom f), ktoré znie:

"f) využitia vysoko účinnej kombinovanej výroby elektriny a tepla 12d) alebo obnoviteľných zdrojov energie v systémoch centralizovaného zásobovania teplom; na účely tohto zákona sa systémom centralizovaného zásobovania teplom rozumie systém prepojenia jedného alebo viacerých zariadení na výrobu tepla s verejným rozvodom tepla.".

Poznámka pod čiarou k odkazu 12d znie:

"12d) [§ 2 ods. 2 písm. j)](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.%25232.2.j) zákona č. [309/2009 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.)".

17. V § 15 odsek 2 znie:

"(2) Držiteľ povolenia na výrobu tepla a rozvod tepla, ktorý vyrába kombinovanou výrobou elektrinu a teplo, 12c) okrem povinností uvedených v odseku 1 je povinný dodržiavať povinnosti ustanovené osobitným predpisom. 14a)".

Poznámka pod čiarou k odkazu 14a znie:

"14a) [§ 4 ods. 5](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.%25234.5) zákona č. [309/2009 Z.z.](https://www.aspi.sk/products/lawText/1/74424/1/2/zakon-c-184-2011-zz-ktorym-sa-meni-a-doplna-zakon-c-657-2004-zz-o-tepelnej-energetike-v-zneni-neskorsich-predpisov/ASPI%253A/309/2009%20Z.z.)".

18. V § 16 ods. 1 sa slová "za schválenú alebo určenú cenu" nahrádzajú slovami "v súlade so schválenou alebo určenou cenou".

19. V § 17 odsek 2 znie:

"(2) Ak nie je pri dodávke teplej úžitkovej vody dodržaná hospodárnosť podľa § 25 ods. 1 ustanovená normatívnymi ukazovateľmi spotreby tepla podľa § 25 ods. 5 z dôvodu nízkej spotreby teplej úžitkovej vody na strane odberateľa, môžu sa dodávateľ na jednej strane a odberateľ na druhej strane dohodnúť na obmedzení dodávky teplej úžitkovej vody len na určité dohodnuté dni v týždni alebo len na dohodnutú dennú dobu celoročne alebo počas dohodnutého obdobia v roku, prípadne sa môžu dohodnúť na zrušení dodávky teplej úžitkovej vody počas dohodnutého obdobia v roku; ak k tejto dohode o obmedzení alebo zrušení dodávky teplej úžitkovej vody nedôjde, dodávateľ je povinný zabezpečiť dodávku teplej úžitkovej vody podľa zmluvy o dodávke a odbere tepla a teplej úžitkovej vody a odberateľ je povinný uhrádzať zvýšené náklady na dodávku teplej úžitkovej vody.".

20. V § 17 sa za odsek 2 vkladá nový odsek 3, ktorý znie:

"(3) Ak nie je pri dodávke teplej úžitkovej vody dodržaná hospodárnosť podľa § 25 ods. 1 ustanovená normatívnymi ukazovateľmi spotreby tepla podľa § 25 ods. 5 z dôvodov na strane dodávateľa, je dodávateľ povinný znášať zvýšené náklady na dodávku teplej úžitkovej vody.".

Doterajšie odseky 3 až 5 sa označujú ako odseky 4 až 6.

21. V § 17 ods. 5 písm. a) sa slová "odseku 3" nahrádzajú slovami "odseku 4".

22. V § 18 odsek 3 znie:

"(3) Dodávateľ tepla, ktorý dodáva teplo vyrobené kombinovanou výrobou elektriny a tepla, 12c) je povinný dodržiavať podmienky ustanovené osobitným predpisom. 14a)".

23. V § 19 ods. 2 písm. c) sa na konci pripájajú tieto slová: "s vyčlenením podielu tepla pre domácnosti,".

24. V § 19 ods. 2 písm. k) sa vypúšťa slovo "jednostranné".

25. V § 25 odsek 3 znie:

"(3) Dodávateľ, ktorý rozpočítava množstvo dodaného tepla konečnému spotrebiteľovi, a odberateľ, ktorý rozpočítava množstvo dodaného tepla konečnému spotrebiteľovi, sú povinní trvale zabezpečovať určenú kvalitu dodávky tepla pre konečného spotrebiteľa podľa § 16 ods. 2.".

26. V § 26 ods. 2 sa za slová "15 dní pred obmedzením" vkladajú slová "alebo prerušením".

27. V § 31 písm. a) až c) sa slová "v tepelnej energetike" nahrádzajú slovami "v oblasti tepelnej energetiky".

28. V § 35 odsek 1 znie:

"(1) Inšpekcia uloží pokutu

a) od 16 500 eur do 33 000 eur fyzickej osobe alebo právnickej osobe, ktorá podniká v tepelnej energetike bez povolenia alebo v rozpore s vydaným povolením alebo ktorá uskutoční výstavbu sústavy tepelných zariadení bez vydaného osvedčenia podľa § 12 ods. 1,

b) od 1 650 eur do 16 500 eur za porušenie povinností vyplývajúcich z § 10 ods. 2, § 11 ods. 1, § 12 ods. 5, § 15 ods. 1 a 2, § 16 ods. 1, § 17 ods. 1 a 2, § 18 ods. 1, 2 a 3, § 19 ods. 2 a 3, § 21 a 22, § 24 ods. 3, § 25 ods. 2 a 3, § 26 ods. 3, § 33 ods. 4 a 5 a § 36 ods. 7 a 9,

c) od 330 eur do 3 300 eur za porušenie ustanovení, § 17 ods. 3 a 5, § 18 ods. 4 a 5, § 26 ods. 2 a § 33 ods. 3,

d) od 16,50 eur do 165 eur za porušenie ustanovení § 17 ods. 4 a § 18 ods. 6.".

29. V § 35 sa vypúšťa odsek 2.

Doterajšie odseky 3 až 5 sa označujú ako odseky 2 až 4.

Čl.II

Tento zákon nadobúda účinnosť 1. júla 2011.

**Ivan Gašparovič v.r.**

**Richard Sulík v.r.**

**Iveta Radičová v.r.**